<classify> KATIKA kipindi kifupi kijacho, Rwanda inatarajiwa kuanza kutengeneza ndege zisizo na rubani kwa ajili ya matumizi ya kitabibu.Hatua hiyo inakuja baada ya kampuni pekee inayotengeneza ndege hizo duniani kutangaza mipango yake ya kujenga kiwanda cha kutengeneza ndege hizo katika jiji la Kigali.Kampuni hiyo iitwayo Zipline, ilianza shughuli zake nchini miaka miwili iliyopita katika wilaya ya Muhanga Kusini mwa Rwanda. Iliingia mkataba na serikali kupitia Wizara ya Afya kwa makubaliano kuwa gharama kutokana na kazi zake zitalipwa na Rwanda.Wiki iliyopita, Serikali ya Rwanda kupitia baraza la mawaziri iliridhia makubaliano kati ya serikali na kampuni ya Zipline kwa ajili ya kutoa huduma ya kugawa dawa kutumia ndege hizo zisizo na rubani.Kabla ya kikao cha baraza la mawaziri, Waziri wa Afya, Dk Diane Gashumba kutokana na kazi nzuri inayofanywa na kampuni hiyo, alisema serikali imeamua kuongeza mkataba hadi miaka mitatu ili kutoa nafasi kwa kampuni hiyo kuendelea kuwatumikiwa wananchi wa Rwanda.Baada ya kampuni hii kuomba kujenga kiwanda cha kutengeneza ndege zisizo na rubani hapa nyumbani, serikali iliona vema kuiongezea mkataba hadi kufikia miaka mitatu ili kutoa nafasi kwa kampuni hiyo kufanya kazi, alisema Gashumba.Habari za kujengwa kwa kiwanda hicho ziliripotiwa pia na jarida la Bimpe likiitaja kampuni hiyo kuwa ina mipango ya kuwekeza teknolojia nchini Rwanda. Ndio hiyo ni kweli Zipline imepanga kujenga kiwanda nchini Rwanda, lilisema jarida hilo.Kwa mujibu wa Waziri wa Afya, ndege hizo zitakuwa na kazi ya kusambaza damu katika hospitali mbalimbali na kwa kuanzia zitasambaza damu katika hospitali 19. Kutokana na umuhimu wa kampuni hiyo, serikali imepanga kuiongezea uwezo ili iwe na mtandao mpana nchini humo na kuwezesha kazi kuifanyika katika maeneo yote nchini pamoja na hospitali za umma.Katika eneo la Kayonza kuna ndege 30 zinazofanya kazi katika eneo hilo ikiwa ni idadi sawa na ndege zilizokuwa zikifanya kazi katika wilaya ya Muhanga. Kiwanda cha Kayonza kilitengenezwa mwaka huu na kinatarajiwa kuzinduliwa wakati wowote.Kampuni hii inanafanya kazi kwa ndege hizo mara 20 hadi 30 kwa siku, lilisema jarida hilo likinukuu maneno ya mmoja wa wakurugenzi wa kiwanda hicho. Kampuni hiyo imeweza kutoa huduma katika vituo 4,000 nchini humo vilivyochukua eneo lenye ukubwa wa kilomita 300,000 ambapo unit za damu zaidi ya 7,000 ziligawanywa.  <topic>: kitaifa 